Ahogy a Targaryen-dinasztia első évszázada a végéhez közeledett,
megrendült az Öreg Király, Jaehaerys egészsége.
Akkoriban a Targaryen-ház hatalma csúcsán volt.
Tíz felnőtt sárkány állt az uralmuk alatt,
így senkinek sem lett volna esélye ellenük.
Jaehaerys király majdnem 60 éven át uralkodott békét és jólétet hozva,
de mindkét fia tragikus halált halt, és kétségessé vált, ki lesz az örököse.
Ezért a 101. évben a király összehívta a Nagytanácsot trónörököst választani.
Több mint ezer úr tette meg az utat Harrenhalba.
Tizennégy trónigényt hallgattak meg, de csak kettőt vettek igazán fontolóra.
Rhaenys Targaryen hercegnőét, a király legidősebb leszármazottjáét,
és unokatestvéréét, Viserys Targaryen hercegét,
aki a legidősebb férfi utód volt.
A Hét Királyság hűbérurainak
és hűbéreseinek most meghozott döntése értelmében
Viserys Targaryen herceg mától Sárkánykő hercege.
Rhaenys, nő lévén, nem lehetett a Vastrón örököse.
Az urak Viseryst választották helyette.
Atyámat.
Jaehaerys azért hívta össze a tanácsot,
hogy ne törjön ki háború az utódlás kérdése miatt.
Mert tudta, mi az igazság.
A Sárkányok háza egyedül akkor bukhat el, ha saját maga okozza vesztét.
I. VISERYS KIRÁLY URALKODÁSÁNAK KILENCEDIK ESZTENDEJÉBEN JÁRUNK.
172 ÉVVEL AERYS, AZ ŐRÜLT KIRÁLY HALÁLA,
ÉS LÁNYA, DAENERYS TARGARYEN HERCEGNŐ SZÜLETÉSE ELŐTT.
172 ÉVVEL DAENERYS TARGARYEN ELŐTT
Köszöntelek újra, hercegnő! Remélem, jó volt az utad.
- Ne tűnj megkönnyebbültnek, ser! - Pedig megkönnyebbültem.
Amíg épségben hoz vissza az az arany fenevad,
nem kerül karóra a fejem.
Syrax gyorsan növekszik. Már majdnem akkora, mint Caraxes.
Lassan ketten is elférnek rajta.
Nekem bőven elég, ha nézhetlek titeket, de köszönöm.
Rhaenyra!
Nem szeretem, ha repülni mész, amikor ilyen állapotban vagyok.
Semmilyen állapotban sem szereted, ha repülni megyek.
- Fenség! - Jó reggelt, Alicent!
- Tudtál aludni? - Aludtam.
Mennyit?
Ne anyáskodj felettem, Rhaenyra!
Körbevesz téged ez a sok szolgáló, de mind csak a kicsivel foglalkozik.
Valakinek rád is kell figyelni.
Nemsokára te is itt fekszel ebben az ágyban, Rhaenyra.
Nekünk ez a terhünk, így szolgáljuk a birodalmat.
Inkább szolgálnék lovagként, és harcolnék a dicsőségért.
Neked és nekem királyi méhünk van.
Számunkra a gyermekágy a csatamező.
És zokszó nélkül kell szembenéznünk vele.
Menj, fürödj meg! Sárkánybűzt árasztasz.
Azt mondtam neki: "Úgy hiszem, rossz végét tartod a szemedhez."
Uraim!
A három szabad városból alakult szövetség a Triarkátus névvel illeti magát.
Vérkőn gyülekeznek,
és jelenleg a Lépőköveket szabadítják meg a kalózveszedelemtől.
Ezek gyanúsan kedvező hírek, Corlys nagyúr.
Egy bizonyos Craghas Drahar
a Triarkátus herceg-tengernagyának nevezi magát.
Ráketetőnek hívják
a büntetésre használt leleményes módszerei miatt.
Meg kellene siratnunk a halott kalózokat?
- Nem, felség... - Rhaenyra, késtél.
A király pohárnoka nem késhet. Nem lehetünk híján a pohárnak.
Anyánál jártam.
Sárkányháton?
Felség, Daemon herceg unszolására a korona jelentős összeget fektetett
a Városi Őrség újbóli kiképzésébe és felfegyverzésébe.
Arra gondoltam, ösztökélhetnéd az öcsédet, hogy foglalja el a helyét a tanácsban,
és számoljon be nekünk arról, mit intézett az Őrség parancsnokaként.
Úgy véled, hogy Daemont lekötik a teendői,
és kellően lefoglalják a gondolatait?
Nos, a költségeket tekintve merem remélni.
Akkor hasznosan költötted el az aranyadat, Beesbury nagyúr.
Azt szorgalmaznám, hogy ne hagyjuk erőre kapni
a Triarkátust a Lépőköveknél, felség.
A hajózási útvonalak nélkül el fognak szegényedni a kikötőink.
A korona meghallgatta a jelentésedet, Corlys nagyúr,
és megfontolás tárgyává teszi.
Rátérjünk az Örökös lovagi tornájára, felség?
Örömömre szolgálna!
Változatlan a mesterek névnapi előrejelzése, Mellos?
Királyom, pusztán becsléssel szolgálhatnak,
de mind bőszen tanulmányoztuk a holdnaptárakat,
és úgy hisszük, az előrejelzésünk, amennyire csak lehet, pontos.
A lovagi torna költségei nem elhanyagolhatók.
Talán nem ártana várnunk, amíg meg nem születik a gyermek.
A legtöbb úr és lovag máris úton van Királyvár felé.
- Ha most visszaküldenénk őket... - A torna majd’ egy héten át tart.
Még a játékok befejezte előtt megszületik a fiam.
Az egész birodalom ünnepel majd.
Nem tudjuk megjósolni a gyermek nemét.
Természetesen.
Egy mester sem képes biztos kijelentést tenni, nem igaz?
A királyné fiút vár. Tudom.
Az utódom maga vet majd véget ennek az átkozott aggodalmaskodásnak.
Hajnalban lépte át a Vörös Erőd kapuját.
Atyám tudja, hogy itt van?
- Nem. - Jó.
Az istenek irgalmazzanak!
Semmi baj, ser.
Megmondanád, mit csinálsz, bácsikám?
Ülök. Könnyen lehet, hogy egy nap engem illet majd ez a hely.
Ha kivégeznek árulásért, akkor biztos nem.
Jó ideje nem jártál már az udvarban.
Igaz.
Az udvar olyan mérhetetlenül unalmas.
Akkor minek jöttél vissza egyáltalán?
Hallottam, hogy atyád lovagi tornát rendez a tiszteletemre.
Az örökösének rendezi meg.
Én is ezt mondtam.
Az új örökösének.
Amíg anyád nem szül neki fiút,
átokként ülök rajtatok.
Érdemes hát reménykedem egy kisöcsben.
Hoztam neked valamit.
Tudod, mi ez?
Valyriai acél.
Mint a Sötét Nővér.
Fordulj meg!
Így most...
mindketten őrzünk egy kis darabkát a származásunkból.
Gyönyörű.
- Elolvastad? - Persze.
Miután Nymeria hercegnő Dorne-ba érkezett, kit választott férjéül?
- Egy férfit. - Hogy hívták?
Valami nagyúr.
Ha "valami nagyúr"-ral válaszolsz, Marlow szepta kikel magából.
Az mindig nagyon vicces.
Tudod, mindig ilyen vagy, ha aggódsz.
Milyen?
Kiállhatatlan.
Aggódsz, hogy atyád fiának árnyékában kell majd élned.
Csak anyámért aggódom.
Remélem, apámnak tényleg fia születik.
Amióta az eszemet tudom, erre vágyott.
Te komolyan ezt akarod?
Inkább veled repülnék sárkányháton,
megnézném a Keskeny-tengeren túli csodákat, és csak sütit ennék.
- Komolyan beszélek. - Sütivel sosem viccelek.
Nem is aggódsz a helyzeted miatt?
Jól elhelyezkedtem, kényelmes így.
- Most hová mész? - Haza. Kezd későre járni.
Nymeria hercegnő átvezette a rhoyne-iakat a Keskeny-tengeren tízezer hajóval,
hogy hátrahagyja valyriai üldözőit.
Mors Martell nagyurat választotta férjéül,
és Napdárdánál felgyújtotta a flottáját,
hogy a népe lássa, nem menekülnek tovább.
- Ezt miért csináltad? - Hogy emlékezz.
- Ha a szepta meglátja a könyvet... - Köpök a szeptára.
Rhaenyra!
Gyógyul már?
Egy kissé megnagyobbodott, felség.
Tudjátok már, hogy mi ez?
Már érdeklődtünk róla a Fellegvárnál.
Utánaolvasnak a hasonló eseteknek.
Csak egy apró seb, a trónon vágtam meg magam. Semmiség.
A király nagy feszültségben él, most hogy ilyen közel a szülés.
Az elme kórságai kedvezőtlen hatással lehetnek a testre is.
Bármi legyen is ez, fontos, hogy titokban tartsuk.
Tegyünk rá újra piócákat!
Ez a seb nem hajlandó begyógyulni, nagymester.
Javasolhatom a kiégetést?
Valóban bölcs lenne a kiégetéssel próbálkozni, felség.
- Fájdalmas, de... - Legyen.
Legyen.
Több időt töltesz a kádban, mint én a trónon.
Manapság egyedül ezen a helyen lelek megnyugvásra.
Ez langyos.
A mesterek nem engednek forróbbat.
Nem tudják, hogy a sárkány szereti a hőt?
Ilyen kínkeserves terhesség után
az sem lepne meg, ha igazi sárkányt hoznék világra.
És hőn szeretett fiú lesz.
Rhaenyra már kijelentette, hogy kishúga születik.
Tényleg?
Még el is nevezte.
Akarom tudni?
Visenya.
A sárkánytojás, melyet a bölcsőbe választott, Vhagarra emlékezteti.
Az istenek kegyelmére!
Ebben a családban már van egy Visenya.
Hallottál mostanában a drága öcséd felől?
Mióta kineveztem a Városi Őrség élére, nem.
A lovagi tornáig bizonyára előkerül.
Nem tud távol maradni a csörtéktől.
A tornáig?
Amellyel a még csak elméletben létező fiadat ünnepeljük?
Ugye tisztában vagy vele,
hogy ha a gyereknek nincs már most farka, nem fog hirtelen növeszteni egyet?
Fiúgyermek lesz, Aemma.
- Persze. - Biztosan tudom.
Még semmiben sem voltam ennyire biztos.
Az álmom... egy emléknél is világosabb.
A fiunk Aegon vaskoronájával a fején született meg.
És mennydörgőn dobogtak a paták,
hasadtak a pajzsok és csengtek a kardok.
És magam helyeztem a Vastrónra a fiunkat...
míg zengtek a Nagyszentély harangjai, és a sárkányok egyként mennydörögtek.
Koronával születik?
Az kellene még! A szülés így is épp elég fájdalmas.
Ez az utolsó alkalom, Viserys...
Egy kisded bölcsőhalált halt, kettő halva született,
kétszer pedig már jóval előtte elvetéltem.
Ez már öt, kétszer annyi év alatt.
Tudom, kötelességem utódot szülni neked.
És sajnálom, ha cserben hagytalak, komolyan mondom.
Nem.
De nem tudnék több gyermeket meggyászolni.
Megjött a parancsnok!
Amikor enyém lett az Őrség, kóbor korcsok voltatok.
Éhezők, fegyelmezetlenek.
Most már vadászkopók vagytok. Jól tápláltak, vadászatra készek!
A bátyám városa a züllöttség otthona lett.
Szabadon burjánzik mindenféle bűn.
Ennek vége.
Ma estétől fogva Királyvár megtanulja félni az aranyszínt.
Állj fel!
Ne... Ne!
Erőszaktevő!
Ne, ne!
Tolvaj!
Ne!
Gyilkos!
Eddig sosem látott számban terelték össze a bűnözőket.
Látványosságot csinált belőle. Maga az öcséd hajtotta végre a büntetéseket.
Úgy hallottam, két ló húzta a taligát...
amellyel elszállították a levágott testrészeket.
Az istenekre!
Nem hagyhatjuk, hogy a herceg ilyet tegyen teljesen büntetlenül.
- Bátyám! - Daemon!
Folytasd! Éppen a büntetlenségemről beszéltél.
Magyarázatot kell adnod arról, amit az Őrség művelt.
Az új "aranyköpenyeseid" mély benyomást tettek tegnap, nemde?
Tényleg?
A Városi Őrség nem kard, amelyet önkényesen forgathatsz.
Az Őrség a korona eszköze.
Csak a korona törvényeit tartattuk be. Egyetértesz, Strong nagyúr?
Hercegem, nem hiszem...
A közszemlére tett féktelen kegyetlenkedés aligha áll összhangban a törvényeinkkel.
Sorra érkeznek a birodalom nemesei
Királyvárba a bátyám lovagi tornájára.
Legyenek lopás vagy erőszak áldozatai?
Lehet, hogy a Vörös Erőd biztonságából nem tűnt fel,
de a köznép Királyvár nagy részét elvadultnak tartja, és ijesztőnek.
A város legyen biztonságos mindenki számára.
Egyetértek.
De remélem, nem kell megcsonkítanod a város felét, hogy ezt elérd.
Majd kiderül.
A törvény betartatására neveztük ki Daemon herceget.
A bűnözőknek félniük kell az Őrséget.
Köszönöm a támogatást, Corlys nagyúr.
Bár a hitvese iránt is olyan odaadó lenne a herceg,
mint a munkájában, felség!
Jó ideje színedet sem látták sem a Völgyben, sem Rovottkőn.
A bronzszukám boldogabb, amikor távol vagyok.
Rhea úrnő a feleséged, a Völgy tiszteletre méltó asszonya.
A Völgyben a férfiak birkákat hágnak asszonyok helyett.
Biztosíthatlak, a birkák szemrevalóbbak.
Egek...
Esküt tettél a Hetek előtt, hogy tisztelni fogod a feleséged.
Örömmel átadom Rhea úrnőt, Hightower nagyúr,
ha kell egy asszony, aki felmelegíti az ágyad.
A nejed nemrég hunyt el.
Nem így volt?
Otto!
Persze lehet, hogy még nem heverted ki.
Tudod, hogy az öcsém szeret provokálni téged. Muszáj hagynod?
Elnézést kérek, felség.
A kistanács, költséget nem kímélve,
megerősítette az Őrséget az útmutatásod szerint.
Tartasd be a törvényeimet, de vedd tudomásul,
hogy mostantól minden hasonló mutatványért felelned kell!
Értettem, felség.
Királyvár a nagyanyám halálakor hanyatlásnak indult.
Végső soron,
ez az új Városi Őrség hasznunkra lehet.
Mi aggaszt, hercegem?
Idehozhatok mást.
Akár hajadont is.
Akár többet is.
Még ezüsthajút is tudok szerezni neked.
Te vagy Daemon Targaryen,
a sárkányod Caraxes, a Sötét Nővért forgatod.
A király nem állíthat félre.
Üdv néktek!
Sokan hosszú mérföldeket tettetek meg, hogy itt lehessetek.
De megígérem, hogy nem kell csalatkoznotok.
Amikor ránézek ezekre a kiváló lovagokra,
olyan csapatot látok, aminek nincs párja történelmünkben.
És ennek a csodás napnak
csak még tovább emeli a fényét a jó hír, melyet örömmel osztok most meg!
Aemma királyné az imént kezdett vajúdni!
Kísérje a Hetek áldása az összes versenyzőt!
Egy rejtélyes lovag?
Nem, egy Cole Viharvégről.
- Sosem hallottam a Cole-okról. - Rhaenys Targaryen hercegnő!
Alázatosan kérem, hogy adja áldását a "Sosemvolt Királynő".
Kísérjen szerencse, kuzin!
Szívesen fogadnám, de anélkül is győzök.
Ezért kivágathatnád Baratheon nyelvét.
Egy nyelv nem változtathat az öröklési renden. Hadd fecsegjen!
Stokeworth nagyúr lányát a Tarly fegyverhordozónak ígérték.
- Massey nagyúr fiának? - Egybekelnek, amint lovaggá ütötték.
Kár is halogatni.
Úgy tudom, Elinor úrhölgy a nagy pocakját rejtegeti a ruha alatt.
Gyerünk! Mozgás, gyerünk!
Mit tudsz erről a Ser Criston Cole-ról, Ser Harrold?
Úgy hallottam, hogy közrendű, Dondarrion nagyúr intézőjének fia,
de ezen kívül, mármint azt leszámítva,
hogy most ütötte ki mindkét Baratheon lovagot, én sem tudok mást.
Daemon herceg a Targaryen-házból,
a Város Hercege most kiválasztja első ellenfelét.
Az első kihívásához
Daemon Targaryen herceg választása az óvárosi Ser Gwayne Hightowerre esett,
a Király Segítőjének legidősebb fiára.
Öt aranysárkány Daemonra.
- Ügyes volt, bácsikám. - Köszönöm, hercegnő.
Majdnem biztos, hogy megnyerem a játékokat, Alicent úrnő.
Viszont a te áldásod egyenesen garantálná.
Sok sikert, hercegem!
Nyomd! Rajta! Nyomd!
Mi történt?
A csecsemő farfekvéses, felség, és hiába próbáltuk megfordítani.
Nyomd!
- Nyomd! - Tegyetek valamit érte!
Annyi máktejet kapott, amennyit lehet a kicsi veszélyeztetése nélkül.
. A királynéd erős asszony, és erejét megfeszítve küzd,
de lehet, hogy ez is kevés lesz.
- Nem! - Aemma!
- Aemma. Itt vagyok. - Segíts!
- Kérlek! Nem akarom ezt csinálni! - Itt vagyok. Semmi baj.
Erre. Nem lesz semmi baj. Mindketten jól lesztek.
Fogd meg a kezem!
- Öld meg! - És a nap kezd eldurvulni.
Nem tudom, jó ötlet-e így ünnepelni a majdani királyunk születését.
Féktelen erőszakkal.
Hetven év telt el Maegor király halála óta.
Ezek mind zöldfülű ifjoncok.
Egy sem látott igazi háborút.
Az uraik acéllal a kezükben és végletekig felajzva küldték ki őket oda,
mi meg azt várjuk, hogy majd finomkodnak.
Csoda, hogy nem tört ki rögtön a háború.
Nincs más megoldás.
Ki kell vágnunk a méhéből.
- Te állj... - Mellos?
Felség!
Ha szabad egy szóra...
A nehéz szülések során néha van úgy, hogy az apának végül meg kell hoznia...
egy lehetetlen döntést.
Nos, beszélj!
Fel kell áldoznia egyet, vagy elveszíti mindkettőt.
Van esély arra, hogy megmentsük a gyermeket.
Tanítanak egy módszert a Fellegvárban,
amellyel közvetlenül belevágunk a méhbe, hogy kiszabadítsuk a csecsemőt.
- De az ezzel járó vérveszteség... - Hét pokol, Mellos!
Meg tudod menteni a gyereket?
Vagy most rögtön cselekszünk, vagy az istenekre bízzuk a sorsukat.
Ser Criston Cole most megmérkőzik Ser Daemon Targaryennel,
a Város Hercegével!
Lándzsát!
- Viserys! - Igen.
Most ki fogják venni a kicsit.
Szeretlek.
Mi...?
Mi történik?
Nincs semmi baj.
Mi... Mi történik?
- Ne... Viserys, mi...? Mit csinálnak? - Kiveszik a babát.
- Hogyan...? - Semmi baj.
- Viserys, kérlek! Ne, félek. Ne... - Semmi baj.
- Ne félj! - Mi történik?
- Kiveszik a babát. - Ne...
- Semmi baj. - Kérlek!
Ki kell venniük a babát.
Nem! Ne!
Megejtem az első bemetszést. A bemetszés helye...
- Ne! - Kérlek, fogjátok erősen!
- Viserys, ne! Kérlek! Ne! - Ne félj!
Tartsátok nyitva!
Kardot!
Daemon Targaryen herceg kézitusával kívánja folytatni a viadalt!
Add fel!
Az istenekre! Hisz dorne-i.
A hercegnő áldását szerettem volna kérni.
Sok sikert, Ser Criston!
Hercegnő!
Gratulálok, felség.
Fiad született.
- Fiú? - Az új örökösöd, felség.
Választottatok nevet a királynéval?
Baelon.
Már várnak téged.
Azon tűnődöm, hogy arra a pár órára, amíg élt az öcsém,
atyám végre rálelt-e a boldogságra.
Atyádnak szüksége van rád.
Most jobban, mint valaha.
Sosem lehetek a fia.
Hol van Rhaenyra?
Felség, a legkevésbé sem öröm erről tárgyalni ezekben a sötét órákban,
de ez az ügy nem tűr halasztást.
Milyen ügy?
Az utódlás kérdése.
A tragédiák miatt nyilvánvaló örökös nélkül maradtál.
Van trónörökös, Segítő.
Bármily nehéz is ez az időszak, felség,
fontosnak érzem, hogy meghatározzuk
az öröklési rendet a birodalom egysége érdekében.
Az öröklési rend már ismert, hagyomány és törvény által.
Kimondjuk a nevét?
Daemon Targaryen.
Ha Daemon maradna a kijelölt örökös,
az könnyen szétzilálhatná a birodalmat.
A birodalmat? Vagy a tanácsot?
Nem tudhatjuk, mit tenne Daemon, ha őt koronáznák meg,
de a becsvágyához kétség sem férhet.
Ott az aranyköpenyesek példája.
Egyedül hozzá hű a Városi Őrség, és az kétezer fős sereg!
Te játszottad a kezére, Otto.
Én törvénymesternek neveztem ki, de azt mondtad, hogy zsarnok.
Amikor pénzmester volt, akkor azt, hogy koldusbotra juttat mindenkit.
Az, hogy őt neveztük ki a Városi Őrség élére, a te megoldásod volt!
Félmegoldás, felség.
Az igazság az, hogy minél messzebb kellene küldeni az udvartól.
Daemon az öcsém. A vérem.
És igenis lesz helye az udvaromban.
Hadd maradjon az udvarban, felség,
de ha az istenek újabb tragédiával sújtanak téged...
- Akár eltervezett vagy pusztán baleset... - Eltervezett?
Hogy érted ezt?
Hogy az öcsém meggyilkolna? A koronáért?
Ezt mondod?
Kérlek!
Daemon valóban nagyravágyó, de a trón nem vonzza.
Ahhoz nem elég türelmes.
Nem élt még olyan ember,
aki türelmesen várt a teljhatalomra, felség.
Ebben a helyzetben
nem lenne túl szokatlan, ha a király kinevezne egy trónörököst.
Ugyan ki jöhetne még szóba?
A király elsőszülött gyermeke.
Rhaenyra? Egy lány?
Még soha nem ült királynő a Vastrónon.
Mert eddig mást diktált a hagyomány, Strong nagyúr.
Ha tényleg olyan fontos a birodalom rendje,
talán nem kéne megtörnünk 100 év után egy leány trónörökössel.
Daemon egy második Maegor lenne, vagy rosszabb.
Forrófejű és erőszakos.
Ennek a tanácsnak a kötelessége megvédeni tőle a királyt és a birodalmat.
Sajnálom, felség, de én így látom a helyzetet,
és tudom, hogy ezzel nem vagyok egyedül.
Nem vagyok hajlandó választani az öcsém és a lányom közt.
Nem lenne muszáj, felség. Másoknak is volna trónigénye.
Mint a feleségednek, Corlys nagyúr? A Sosemvolt Királynőnek.
Jaehaerys legidősebb fiának egyetlen gyermeke.
Erős trónigénye volt, és már van is fiúörököse.
Alig néhány perce még Daemont biztosítottad a támogatásodról.
- Ha nem tudunk megállapodni, hogyan...? - Meghalt a feleségem és a fiam!
Nem fogok itt ülni, és nézni, ahogy varjak lakomáznak a holttesteiken!
Küldd el hollóval Óvárosba! Most azonnal.
Úrnőm!
Kedvesem.
Hogy van Rhaenyra?
Elvesztette az anyját.
A királynét mindenki szerette.
Ma többször is eszembe jutott az édesanyád.
- Hogy van őfelsége? - Maga alatt.
Emiatt küldettem érted.
Gondoltam, odamehetnél, és vigaszt nyújthatnál.
A hálótermében?
Nem tudom, mit mondhatnék.
Ezt hagyd abba!
Örülni fog a látogatásnak.
Felvehetnéd anyád egyik ruháját.
Alicent Hightower úrnő, felség.
Mit akarsz, Alicent?
Gondoltam, megnézem, hogy vagy, felség.
Hoztam egy könyvet.
Igazán kedves, köszönöm.
Az egyik kedvencem.
Tudom, mennyire szereted a történelmet.
Igen. Így van.
Amikor meghalt az anyám...
csak talányokban beszéltek hozzám.
Annyit akartam, hogy valaki kimondja, sajnálja, ami velem történt.
Nagyon sajnálom, felség.
Köszönöm.
Újra a király egyetlen örököse vagy.
Ihatunk egyet a jövőnkre?
Csendet! A herceg szólni kíván!
Csend legyen!
- Herceg! - Beszédet!
Mielőtt elkezdenénk, felség,
volna valami, amit úgy érzem, muszáj jelentenem.
Tegnap este
Daemon herceg kivette a Selyemutcában lévő egyik örömtanyát,
hogy szórakoztassa a Városi Őrség tisztjeit és az egyéb barátait.
A királynak és a tanácsnak régóta fáj, hogy a trón várományosa vagyok.
De imádkozzanak bármennyit, úgy tűnik, nem lehet olyan könnyen eltávolítani.
Az istenek néha adnak, néha pedig elvesznek.
- Köszöntőt mondott Baelon hercegre... - A király fiára!
És úgy nevezte...
az "egynapos örökös".
A jelentést megerősítette nekem három különböző szemtanú.
Az összejövetel egyértelműen ünnepi hangulatú volt.
Szakasztott úgy nézel ki, mint a Hódító, bátyám.
Tényleg azt mondtad?
- Nem tudom, mire gondolsz. - "Felség"-nek fogsz szólítani.
Különben kivágatom a nyelved a Királyi Testőrségemmel.
Az "egynapos örökös". Tényleg ezt mondtad?
Mindenki a maga módján gyászol, felség.
A családom éppen most lett hamuvá.
De ahelyett, hogy ott lettél volna velem vagy Rhaenyrával,
a saját felemelkedésedet ünnepelted!
A szajháiddal és a talpnyalóiddal kacarásztál!
Rajtam kívül senki sem támogat az udvarban!
Én kezdettől kiálltam melletted!
És bármit is kaptál tőlem, hálátlanul eltékozoltad!
Egész végig máshová akartál küldeni.
A Völgybe, a Városi Őrségbe. A fő, hogy ne legyek melletted.
Tíz éve ülsz a trónon, és egyetlenegyszer sem
kértél fel engem Segítődnek!
- Ugyan miért tenném? - Mert én vagyok az öcséd.
- És a sárkány vére összeköt. - Akkor miért okozol ekkora fájdalmat?
Én mindig az igazat mondom, és tudom, kicsoda Otto Hightower.
- Rendíthetetlen és hűséges Segítő? - Gazember.
Egy második fiú, aki mit sem örököl, és így próbál hatalmat szerezni.
Otto Hightower sokkal tisztességesebb, mint amilyen te valaha leszel.
- Ő nem véd meg téged. Én megtenném! - Mitől?
Önmagadtól.
Gyenge vagy, Viserys.
És a piócatanácsod jól tudja. A céljaik eléréséhez élősködnek rajtad.
Úgy döntöttem, új örököst nevezek ki.
- Én vagyok az. - Többé már nem.
Azon nyomban visszatérsz Rovottkőre a feleségedhez,
és nem fogod vitatni a döntésemet.
Ez a királyod parancsa.
Felség!
Atyám!
Balerion volt az utolsó élőlény, aki még látta a Végzet előtti Valyriát.
A nagyságát és vétkeit.
Ha a sárkányokra nézel, mit látsz?
Mi? Egy szót sem szóltál hozzám anya temetése óta.
- Erre most leküldöd a Testőrséget... - Válaszolj!
Fontos.
Mit látsz?
- Azt hiszem, hogy magunkat. - Folytasd!
Mindenki azt mondja, hogy a Targaryenek inkább istenek, mint emberek,
de a sárkányaink miatt gondolják így.
Nélkülük nem különböznénk másoktól.
A gondolat, hogy irányítjuk a sárkányokat, csak illúzió.
Az ember nem játszadozhat csak úgy ilyen erőkkel.
Ez okozta Valyria végzetét.
Ha nem okulunk a történelmünkből, mi is így járunk.
Egy Targaryen csak ezt tudva lehet király.
Vagy királynő.
Sajnálom, Rhaenyra.
Elvesztegettem az éveket a születésed óta, mert fiúra vágytam.
Ott él benned anyád legjobb énje.
És hiszem, és tudom, hogy ő is hitte, hogy nagyszerű királynő lehet belőled.
Daemon az örökösöd.
Daemon nem alkalmas az uralkodásra.
De úgy hiszem, hogy te igen.
Corlys, a Velaryon-házból,
a Hullámok ura és Hullámtörő mestere.
Én, Corlys Velaryon,
a Hullámok ura és Hullámtörő mestere
hűséget fogadok Viserys királynak és kijelölt örökösének, Rhaenyra hercegnőnek.
Felesküszöm rájuk,
és megóvom őket minden ellenségtől, tiszta szívvel, csalárdság nélkül.
Esküszöm a régi és az új istenekre.
Ez nem valami üres gesztus, Rhaenyra.
Sárkányt betörni egy dolog,
de a legnagyobb veszély arra leselkedik, aki felül a Vastrónra.
Én, Hobert Hightower nagyúr,
a Dél jelzőtüze, a Fellegvár védelmezője
és Óváros hangja
ezennel hűséget fogadok Viserys királynak és örökösének, Rhaenyra hercegnőnek.
Felesküszöm rájuk, és megóvom őket minden ellenségtől...
- Caraxes. - ...tiszta szívvel, csalárdság nélkül.
Esküszöm a régi és az új istenekre.
Add a kezed!
Én, Boremund Baratheon ezennel hűséget fogadok...
El kell mondanom még valamit.
Talán nehezedre esik majd megérteni, de muszáj hallanod.
A történelmünk szerint
Aegon a Feketevízen túlra tekintett Sárkánykőn,
és egy gazdag, védtelen területet látott.
De nem egyedül a becsvágy késztette a hódításra.
Hanem egy Álom.
Ahogy Daenys előre látta Valyria bukását,
Aegon úgy látta az emberek világának végét.
Rettentő téllel veszi kezdetét. Szélviharként érkezik a messzi északról.
Én, Rickon Stark, Deres ura és Észak őrzője...
Aegon látta, hogy végtelen sötétség közeleg a szelek szárnyán,
és bármi is lakozik benne, elpusztítja az élők világát.
Amikor eljön ez a hosszú tél, Rhaenyra,
egész Westerosnak össze kell fognia.
És az emberek világa csak akkor marad fenn, ha Targaryen ül a Vastrónon.
Olyan király vagy királynő,
aki egyesíteni tudja a birodalmat a fagy és a sötétség ellenében.
Aegon "A tűz és jég dalá"-nak nevezte ezt az álmot.
Ez a titok Aegon ideje óta száll királyról örökösre.
Ígérd meg nekem, hogy életben tartod, és megőrzöd!
Ígérd meg, Rhaenyra!
Ígérd meg!
Én, Viserys Targaryen, első ezen a néven...
az andalok, a rhoyne-iak és az Elsők királya,
a Hét Királyság ura, a Birodalom védelmezője
ezennel kinyilvánítom, hogy Rhaenyra Targaryen mától Sárkánykő hercegnője
és a Vastrón törvényes örököse.